**Anexă la Ordinul Ministrului Mediului,**

**Apelor și Pădurilor nr………/……………….**

|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| Ghid specific - CONDIȚII de ACCESARE a FONDURILOR europene aferente pnrrÎN CADRUL APELULUI DE PROIECTE**PNRR/2023/C3/S/I.2.D.****COMPONENTA C3 – MANAGEMENTUL DEȘEURILOR** **INVESTIȚIA I2.**Dezvoltarea infrastructurii pentru managementul gunoiului de grajd și al altor deșeuri agricole compostabile**SUBINVESTIȚIA I2.D. –** Investiții în capacități de producție a energiei din surse regenerabile, respectiv biogaz pe bază de gunoi de grajd.  |

IMPORTANT

Vă recomandăm ca înainte de a începe completarea cererii de finanțare pentru apelul de proiecte cu titlul PNRR/2022/C3/S/I.2.D, să vă asigurați că ați parcurs toate informațiile prezentate în acest documentși să vă asigurați că ați înțeles toate aspectele legate de specificul intervențiilor finanțate din fonduri europene aferente PNRR.

Vă recomandăm ca până la data limită de depunere a cererilor de finanțare în cadrul prezentului apel de proiecte să consultați periodic pagina de internet <http://pnrr.mmap.ro/>, pentru a urmări eventualele modificări/ interpretări ale condițiilor specifice, precum și alte comunicări/ clarificări pentru accesarea fondurilor europene aferente PNRR.

**Atenție!**

**Cererile de finanțare în format editabil vor fi disponibile în cadrul aplicației, începând cu ora și data de lansare a apelului de proiecte, și vor putea fi descărcate de solicitanți în vederea completării.**

[1 INFORMAȚII OBIECTIV DE INVESTIȚII 3](#_Toc129256325)

[1.1 Pilonul, Componenta, Obiectivul General 3](#_Toc129256326)

[1.2 Informații despre apelurile de proiecte 4](#_Toc129256328)

[1.3 Activități sprijinite în cadrul investiției 5](#_Toc129256332)

[1.4 Tipuri de solicitanți 5](#_Toc129256333)

[1.5 Alocarea apelului de proiecte 5](#_Toc129256334)

[1.6 Indicatorii apelului de proiecte 6](#_Toc129256341)

[2 Ajutor de stat 7](#_Toc129256342)

[3 Evaluarea, Eligibilitatea Solicitantului, Proiectului, Eligibilitatea Cheltuielilor și Selecția Proiectelor 7](#_Toc129256343)

[3.1 Evaluarea eligibilității solicitantului și a proiectului 7](#_Toc129256344)

[3.2 Eligibilitatea cheltuielilor 14](#_Toc129256345)

[3.3 Selecția proiectelor 17](#_Toc129256346)

[Sunt excluse ajustările ex-post ale rezultatului procedurii de ofertare (selecție a beneficiarilor), pentru a nu se denatura rezultatul procesului de selecție. 17](#_Toc129256347)

[3.4 Depunerea și soluționarea contestațiilor 17](#_Toc129256348)

[3.5 Renunțarea la cererea de finanțare 18](#_Toc129256349)

[4 Depunerea cererilor de finanțare 18](#_Toc129256350)

[4.1 Modalitatea de depunere a cererilor de finanțare 18](#_Toc129256351)

[4.2 Limba utilizată la completarea cererii de finanțare 19](#_Toc129256352)

[4.3 Cererea de finanțare și Anexe 19](#_Toc129256353)

[4.4 Semnarea cererii de finanțare și a documentelor anexate 22](#_Toc129256354)

[5 Contractarea și implementarea proiectelor 23](#_Toc129256355)

[5.1 Contractarea proiectelor 23](#_Toc129256356)

[5.2 Implementarea și monitorizarea proiectelor 25](#_Toc129256357)

[6 Contribuția investiției la obiectivele asumate pentru realizarea indicatorilor din domeniul climei și din domeniul digital 31](#_Toc129256358)

[7 Modificarea ghidului solicitantului 31](#_Toc129256359)

[8 Anexe 32](#_Toc129256360)

**COMPONENTA C3 – MANAGEMENTUL DEȘEURILOR**

**Investiția I2.**

Dezvoltarea infrastructurii pentru managementul gunoiului de grajd și al altor deșeuri agricole compostabile.

**SUBINVESTIȚIA I2.d**

Investiții în capacități de producție a energiei din surse regenerabile, respectiv biogaz pe bază de gunoi de grajd.

# INFORMAȚII OBIECTIV DE INVESTIȚII

## Pilonul, Componenta, Obiectivul General

Pilonul 1. Tranziție Verde

**Componenta C3: MANAGEMENTUL DEȘEURILOR face parte din Pilonul I. Tranziție verde**.

Obiectivul acestei componente reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

Prin prezenta măsură de sprijin aferentă investiției I.2, subinvestiției I.2.D, finanțarea va fi utilizată pentru realizarea a cel puțin 5 sisteme de biogaz pentru comunități cu ferme foarte mari (cu capacități electrice de cel puțin 300 KWh și capacități de încălzire de cel puțin 300 KWh până la maximum 1 MWh electrici și 1MWh termici), respectând Comunicarea Comisiei – Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01).

**Obiectiv general:** Accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.

**Obiectiv specific:** Gestionarea sustenabilă a biodeșeurilor agricole, în special a celor provenite din activitățile zootehnice, prin creșterea gradului de valorificare a acestora în vederea reducerii poluării cu nitrați și dezvoltarea infrastructurii pentru managementul gunoiului de grajd și al altor deșeuri agricole compostabile.

**Contribuția la pilonul european al drepturilor sociale**

În cadrul acestei subinvestiții principiile 2 și 3 ale Pilonului european al drepturilor sociale vor fi îndeplinite prin crearea de noi locuri de muncă accesibile inclusiv femeilor (principiul 2), dar și persoanelor vulnerabile din mediul urban (principiul 3). Aceste noi locuri de muncă vor fi specifice economiei verzi și de asemenea, vor viza dezvoltarea de noi competențe profesionale pentru persoanele angajate de beneficiar pentru administrarea instalațiilor de biogaz.

1.

## Informații despre apelurile de proiecte

* 1.
	2.
	3.

### Ce tip de apel de proiecte se lansează?

Pentru Investiția I.2: Dezvoltarea infrastructurii pentru managementul gunoiului de grajd și al altor deșeuri agricole compostabile PNRR/2022/C3/S/I.2.D proiectele vor fi selectate în baza **unei proceduri de licitație concurențială, pe baza unor criterii clare, transparente și nediscriminatorii**, cu aplicarea unor criterii de punctaj precum și cu respectarea cerințelor privind încadrarea proiectului în specificațiile impuse de prezentul ghid.

Apelul de proiecte este structurat în runde de atragere de fonduri.

**PNRR/2022/** **C3/S/I.2.D**

**Prima rundă de atragere de fonduri:**

* Apel deschis pentru toți beneficiarii eligibili pentru aceste apeluri de proiecte, în limita bugetului maxim eligibil prealocat.

Abordarea va fi de tip licitație competitivă, deschisă, transparentă și nediscriminatorie, cu termen limită de depunere a cererilor de finanțare, pe bază de criterii de eligibilitate și selecție.

**PNRR/2022/** **C3/S/I.2.D**

Dacă, după prima rundă de atragere de fonduri, rămân fonduri necontractate, acestea vor face obiectul celei de-**a doua runde de atragere de fonduri**:

* În această rundă abordarea va fi tot licitație competitivă, deschisă, transparentă și nediscriminatorie, pe principiul selecției de proiecte pe bază de punctaj, cu respectarea cerințelor privind încadrarea proiectului în specificațiile impuse de prezentul ghid.

Proiectele respinse în prima rundă pot fi redepuse în cadrul apelului de proiecte din a două rundă, fiind considerate din punct de vedere procedural proiecte nou-depuse.

...

**PNRR/2022/ C3/S/I.2.D**

Până la epuizarea alocării financiare totale conform secțiunii 1.5.1.

### Perioada în care pot fi depuse cereri de finanțare

* + Data exactă la care se va deschide sesiunea de depunere a proiectelor va fi comunicată prin anunțul de deschidere a sesiunii care fi publicat la adresa <https://pnrr.mmap.ro/managementul-deseurilor/ghiduri_deseuri/>. Data limită de deschidere a apelului nu poate depăși ........2024.
	+ Data și ora de închidere a apelului de proiecte se stabilesc prin același anunț de deschidere, cu mențiunea că apelul de proiecte nu poate fi deschis pentru un interval mai mare de 2 luni.

## Activități sprijinite în cadrul investiției

Prin intermediul acestei investiții este vizată înființarea de sisteme de biogaz pentru comunități cu ferme foarte mari (cu capacități electrice de cel puțin 300 Kw și capacități de încălzire de cel puțin 300 Kw, până la maximum 1 MW electric și 1MW termic).

Activitățile sunt eligibile doar dacă sunt respectate toate criteriile de eligibilitate prevăzute în prezentul ghid.

## Tipuri de solicitanți

Tipurile de solicitanți care pot depune cereri de finanțare sunt:

* Fermele mari, cooperativele agricole, parteneriatele între acestea, parteneriatele între ferme/cooperative agricole și UAT, parteneriatele între ferme (indiferent de dimensiune) și întreprinderi (altele decât ferme) sau parteneriatele între ferme/cooperative agricole/UAT-uri și întreprinderi.

## Alocarea apelului de proiecte

* 1.
	2.
	3.
	4.
	5.
	6.

### Alocarea financiară totală

**Alocarea financiară** acordată prin PNRR pentru dezvoltarea infrastructurii pentru managementul gunoiului de grajd și al altor deșeuri agricole compostabile în cadrul Investiției I2 este de 20.778.145,00 Euro echivalentul a 103.232.057,80 lei.

**Cursul valutar utilizat este cursul InforEuro aferent lunii martie 2024 de 1 euro = 4.9683 lei.**

### Alocare financiară la nivel de proiect

Valoarea maximă eligibilă a unui proiect este de **3.740.066,00 euro, echivalentul a 18.581.769,90 lei, fără TVA.** Rata de finanțare acordată prin PNRR este de 90% din valoarea cheltuielilor eligibile ale proiectului, fără TVA, restul de minimum 10% din valoarea cheltuielilor eligibile reprezentând contribuție proprie a beneficiarului.

Astfel, diferența până la valoarea totală a proiectului se acoperă de către beneficiar. Acesta trebuie să aducă o contribuție financiară pentru diferența până la totalul costurilor eligibile și pentru toate costurile neeligibile, fie din resurse proprii, fie din surse atrase, sub o formă care să nu facă obiectul niciunui ajutor public.

**Cursul valutar utilizat este cursul InforEuro aferent lunii martie 2024 de 1 euro = 4.9683 lei.**

În cazul proiectelor depuse în cadrul PNRR, valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta C3 – Managementul Deșeurilor, în conformitate cu legislația în vigoare. În condițiile în care cheltuiala aferentă TVA a fost solicitată ea este eligibilă doar dacă nu este recuperabilă, rambursabilă sau compensată prin orice alte mijloace potrivit prevederilor legale.

În afara valorii eligibile a proiectului, orice altă cheltuială constituie cheltuială neeligibilă și va fi suportată de către beneficiar.

## Indicatorii apelului de proiecte

* Energie termică produsă anual ( KW);
* Energie electrică produsă anual (KW);
* Numărul de sisteme de biogaz înființate și operaționale.

|  |  |  |  |
| --- | --- | --- | --- |
| Indicator | Număr la începutul implementării proiectului | Număr la finalul implementării proiectului | Rezultat |
| Energia termică produsă anual | KW | KW | KW |
| Energia electrică produsă anual | KW | KW | KW |
| Numărul de sisteme de biogaz înființate și operaționale | Nr.  | Nr. | Nr.  |

**Indicatorii vor fi preluați în cererea de finanțare, centralizat, la nivel de proiect.**

**Alte informații:**

* Cantitatea de N (azot) pentru care se asigură o bună gestionare;
* Cantitatea de CH4 (metan) valorificată anual (Nmc / an);

Calendarul propus prin PNRR menționează construirea a 5 sisteme de biogaz pentru comunitățile cu ferme foarte mari (cu capacități electrice de cel puțin 300 KW și capacități de încălzire de cel puțin 300KW, până la 30.06.2026.

# Ajutor de stat

Investițiile destinate promovării producției de energie din surse regenerabile sunt finanțate prin schema de ajutor de stat ce are ca obiectiv sprijinirea investițiilor destinate promovării producției de biogaz pe bază de gunoi de grajd, aprobată prin Ordinul ministrului mediului, apelor și pădurilor nr. 1496/2023. Schema este elaborată în baza dispozițiilor tranzitorii conținute de Art. 58 din Regulamentul (UE) 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea art. 107 şi 108 din tratat, publicat în Jurnalul Oficial al Uniunii Europene L 187/26.06.2014, cu modificările ulterioare (denumit, în continuare, Regulamentul (UE) nr. 651/2014), iar acordarea ajutorului se face în baza art. 41 din Regulamentul (UE) nr. 651/2014.

Sprijinul financiar vizează atingerea obiectivelor asumate de România în cadrul PNRR, Pilonul I – Tranziția Verde, Componenta 3 - Managementul Deșeurilor, investiții în Dezvoltarea infrastructurii pentru managementul gunoiului de grajd și al altor deșeuri agricole compostabile, prin investiții în capacități de producție a energiei din surse regenerabile, respectiv biogaz pe bază de gunoi de grajd.

# Evaluarea, Eligibilitatea Solicitantului, Proiectului, Eligibilitatea Cheltuielilor și Selecția Proiectelor

## Evaluarea eligibilității solicitantului și a proiectului

**Cererea de finanțare** (inclusiv anexele/modelele la cererea de finanțare) completată de către solicitant, face obiectul verificării eligibilității solicitantului și a proiectului, pe baza criteriilor enumerate în continuare.

Verificarea conformității administrative și a eligibilității presupune următoarele aspecte:

1. Se va avea în vedere existența și forma Cererilor de finanțare și a anexelor, valabilitatea documentelor, precum și respectarea criteriilor de eligibilitate prevăzute în prezentul Ghid.
2. Se va verifica îndeplinirea criteriilor din grila de verificare a conformității administrative și a eligibilității proiectului, respectiv:
3. Eligibilitatea solicitantului – se va verifica dacă solicitantul îndeplinește criteriile prevăzute în prezentul Ghid.
4. Eligibilitatea Cererii de finanțare – se va verifica dacă proiectul și activitățile sale îndeplinesc criteriile prevăzute în prezentul Ghid.

**Criteriile de eligibilitate trebuie respectate de solicitant/parteneri, la momentul depunerii proiectului, contractării, implementării, precum și pe perioada de durabilitate a contractului de finanțare, în condițiile stipulate de acesta.**

Solicitantul eligibil, în sensul prezentului ghid, reprezintă entitatea care îndeplinește cumulativ criteriile enumerate și prezentate în cadrul acestei secțiuni.

MMAP poate transmite solicitări de **clarificări/completări** asupra cererii de finanțare și/sau a anexelor la aceasta. Se pot solicita clarificări sau, după caz, completări ale Cererilor de finanțare. Solicitările de clarificări/completări sunt transmise Solicitantului prin aplicația informatică.

În cazul în care, în urma verificării documentelor transmise de către solicitanți, există necorelări în cadrul cererii de finanțare și/sau între cererea de finanțare și documentele suport, MMAP poate solicita clarificări cu scopul ca documentațiile să fie corecte și corelate.

Termenul maxim de răspuns la solicitarea de clarificări este de 5 zile lucrătoare. Se va avea în vedere încadrarea în termenul maxim estimat pentru finalizarea etapei de verificare, conform secțiunii 1.2.2.

Pot fi depuse inclusiv documente care au fost emise ulterior depunerii cererii de finanțare.

În cazul neprimirii clarificărilor/completărilor în termenul solicitat, proiectul se declară RESPINS.

### Solicitantul se încadrează în categoria solicitanților eligibili

Solicitantul se încadrează în categoria solicitanților eligibili dacă îndeplinește următoarele criterii:

* Fermele mari, cooperativele agricole, parteneriatele între acestea, parteneriatele între ferme/cooperative agricole și UAT, parteneriatele între ferme (indiferent de dimensiune) și întreprinderi (altele decât ferme) sau parteneriatele între ferme/cooperative agricole/UAT-uri și întreprinderi.

**Ratele de transformare în UVM (unitatea vită mare) pe specii și categorii de animale:**

|  |  |  |
| --- | --- | --- |
| **Specia și categoria** | **Coeficient UVM** | **Nr. animale/1 UVM** |
|  |
|  |
| Tauri, vaci și alte bovine peste 2 ani și ecvidee peste 6 luni | 1,0 | 1,0 |  |
| Bovine între 6 luni și 2 ani | 0,6 | 1,66 |  |
| Bovine sub 6 luni | 0,4 | 2,50 |  |
| Ovine și caprine | 0,15 | 6,66 |  |
| Scroafe de reproducție peste 50 kg. | 0,5 | 2,00 |  |
| Alte porcine | 0,3 | 3,33 |  |
| Purcei sub 20 kg \*\* | 0,027 | 37,03 |  |
| Găini ouătoare | 0,014 | 71,4 |  |
| Alte păsări de curte\* | 0,03 | 33 |  |
| Pui broiler\*\* | 0,007 | 142,8 |  |
| Struți\*\* | 0,35 | 2,85 |  |
| Iepuri\*\* | 0,02 | 50,00 |  |

*Ratele de conversie pot fi mărite ținând seama de dovezi științifice care trebuie explicate și justificate în mod corespunzător.*

*Alte categorii de animale pot fi adăugate în mod excepțional. Ratele de conversie pentru orice astfel de categorii ținând seama de circumstanțe deosebite și de dovezi științifice ce trebuie explicate și justificate în mod corespunzător.*

*\*Conținutul tabelului de mai sus este reglementat de Regulamentul UE. 808/2014, Anexa nr.8b.*

### Solicitantul și/sau reprezentantul legal NU se încadrează în niciuna din situațiile de neeligibilitate prezentate în Declarația de eligibilitate (Anexa 5 model B)

Pentru completarea cererii de finanțare se va utiliza Declarația de eligibilitate în care sunt detaliate situațiile în care solicitantul și/sau reprezentantul legal NU trebuie să se regăsească pentru a fi beneficiarul finanțării din cadrul acestei investiții.

Solicitantul nu trebuie să se afle în următoarele situații începând cu data depunerii cererii de finanțare, pe perioada de verificare și contractare:

1. În incapacitate de plată/în stare de insolvență, conform Ordonanței de Urgență a Guvernului nr. 46/2013 privind criza financiară și insolvența unităților administrativ – teritoriale, respectiv conform Legii nr. 85/2014 privind procedura insolvenței, cu modificările și completările ulterioare, după caz;
2. În stare de faliment/insolvență sau obiectul unei proceduri de lichidare sau de administrare judiciară sau activitățile lor comerciale sunt suspendate ori fac obiectul unui acord cu creditorii sau în situații similare în urma unei proceduri de aceeași natură prevăzute de legislația sau de reglementările naționale;
3. Să facă obiectul unei proceduri legale pentru declararea sa într-una din situațiile de la punctul a);
4. Prezintă obligații de plată a impozitelor, taxelor și contribuțiilor de asigurări sociale către bugetele componente ale bugetului general consolidat, și a bugetului local în conformitate cu prevederile legale în vigoare în România;
5. Să fie găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare;
6. Să fie în dificultate, anume în cel puțin una dintre situațiile de mai jos:
	1. În cazul unei societăți comerciale cu răspundere limitată (alta decât un IMM care există de mai puțin de trei ani, sau în sensul eligibilității pentru ajutor pentru finanțare de risc, un IMM aflat la cel mult șapte ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/43/UE, iar „capital social” include, dacă este cazul, orice capital suplimentar;
	2. În cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de mai puțin de trei ani sau, în sensul eligibilității pentru ajutor pentru finanțare de risc, un IMM aflat la cel mult șapte ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății" se referă în special la acele tipuri de societăți menționate în anexa II la Directiva 2013/34/UE;
	3. Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;
	4. atunci când întreprinderea a primit ajutor pentru salvare şi nu a rambursat încă împrumutul sau nu a încetat garanția sau a primit ajutoare pentru restructurare şi face încă obiectul unui plan de restructurare;
	5. în cazul unei întreprinderi care nu este un IMM, atunci când, în ultimii doi ani:
		1. raportul datorii/capitaluri proprii al întreprinderii este mai mare de 7,5; și
		2. capacitatea de acoperire a dobânzilor calculată pe baza EBITDA se situează sub valoarea 1.0.
7. Să nu dețină capacitatea de implementare tehnică și administrativă a proiectului;
8. Să fie subiectul unui ordin de recuperare în urma unei decizii privind declararea unui ajutor ca fiind ilegal și incompatibil cu piața internă ce nu a fost executat deja și creanța nu a fost integral recuperată;
9. Să fie găsit vinovat, în activitatea desfășurată anterior începerii proiectului, printr-o hotărâre judecătorească definitivă de infracțiuni împotriva mediului.

Reprezentantul legal care își exercită atribuțiile de drept în perioada procesului de evaluare și contractare trebuie să nu se afle într-una din situațiile de mai jos:

1. Să fie subiectul unui conflict de interese, astfel cum este definit în legislația națională/comunitară în vigoare sau să se afle într-o situație care are sau poate avea ca efect compromiterea obiectivității și imparțialității procesului de evaluare, contractare și implementare a proiectului;
2. Să se afle în situația de a induce grav în eroare MMAP, prin furnizarea de informații incorecte în cadrul prezentului apel de proiecte sau a altor apeluri de proiecte derulate în cadrul PNRR;
3. Să se afle în situația de a încerca/de a fi încercat să obțină informații confidențiale sau să influențeze comisiile de evaluare pe parcursul procesului de evaluare a prezentului apel de proiecte derulate în cadrul PNRR;
4. Să fi fost subiectul unei judecăți de tip res judicata pentru fraudă, corupție, implicarea în organizații criminale sau în alte activități ilegale, în detrimentul intereselor financiare ale Comunității Europene;
5. Să fi suferit condamnări definitive în cauze referitoare la obținerea și utilizarea fondurilor europene și/sau a fondurilor publice naționale aferente acestora.

### Solicitantul face dovada capacității de finanțare atât pentru partea de cofinanțare a cheltuielilor eligibile, cât și pentru cheltuielile neeligibile

Solicitantul se angajează ca deține resursele financiare necesare pentru cofinanțarea cheltuielilor eligibile, acoperirea cheltuielilor neeligibile și acoperirea costurilor de operare și mentenanță a investiției.

Solicitantul va completa și semna Declarația de angajament (Anexa 5 model A), iar datele din Declarația de angajament vor fi corelate cu cele din Decizia/Hotărârea de aprobare a depunerii proiectului.

### Solicitantul se angajează că biogazul produs va fi utilizat pentru producția de energie electrică și termică și nu se va arde exclusiv la faclă

Solicitantul va completa și semna Declarația de angajament (Anexa 5 model A), iar datele din Declarația de angajament vor fi corelate cu cele din Decizia/Hotărârea de aprobare a proiectului.

### Solicitantul se angajează că a efectuat o consultare publică pentru a se asigura ca investiția nu prejudiciază colectivitatea din punct de vedere social și că asigură măsuri de protecție a mediului

Solicitantul va completa și semna Declarația de angajament (Anexa 5 model A), iar datele din Declarația de angajament vor fi corelate cu cele din Decizia/Hotărârea de aprobare a proiectului.

De asemenea, solicitantul va depune Studiul de impact asupra sănătății populației, în conformitate cu prevederile Ordinului Ministrului Sănătății nr. 119/2014, cu modificările și completările ulterioare.

### Solicitantul se angajează că vă asigura mentenanța investiției pe o perioadă de minimum 5 ani de la data ultimei plăți

Solicitantul, în cazul în care va primi finanțare din PNRR pentru investiții în infrastructură, trebuie ca pe perioada de durabilitate:

1. să mențină investiția realizată (asigurând mentenanța și serviciile asociate necesare);
2. să nu realizeze o modificare asupra calității de proprietar al infrastructurii, decât în condițiile prevăzute în contractul de finanțare;
3. să nu realizeze o modificare substanțială care afectează natura, obiectivele sau condițiile de realizare ale investiției.

Prin perioada de durabilitate a proiectului se înțelege perioada de menținere obligatorie a investiției după finalizarea implementării proiectului (minimum 5 (cinci) ani de la efectuarea plății finale).

Solicitantul va completa și semna Declarația de angajament (Anexa 5 model A).

### Solicitantul trebuie să fie înregistrat și autorizat în domeniul de activitate al codului CAEN 3511 – Producerea de energie electrică.

### Solicitantul face dovada ca este înregistrat și autorizat să își desfășoare activitatea în domeniul producerii de energie electrică (CAEN 3511) la depunerea cererii de finanțare.

### Solicitantul face dovada că produce și/sau colectează anual o cantitate de gunoi de grajd de la minimum 1.000 UVM.

### Instalația de biogaz se va construi la nivelul unei ferme/cooperative agricole/întreprinderi/UAT, parte a parteneriatului. Cel puțin 50% din cantitatea necesară de gunoi de grajd și alte deșeuri compostabile vor fi asigurate de membrii parteneriatului, diferența putând fi asigurată din alte surse.

### Solicitantul va face dovada asigurării materiei prime necesare pentru funcționarea instalației de biogaz.

### Solicitantul face dovada faptului că terenul pe care urmează a se efectua investiția îndeplinește următoarele cerințe:

Solicitantul demonstrează un drept real asupra imobilului, obiect al proiectului, conform legislației în vigoare, după caz, până la 31.12.2035.

În plus, pentru completarea cererii de finanțare se va utiliza Declarația de eligibilitate (Anexa 5), în care sunt detaliate condițiile cumulative pe care trebuie să le îndeplinească imobilul – teren care face obiectul proiectului propus spre finanțare, respectiv:

* Suprafața aferentă unui sistem de biogaz ce trebuie asigurată;
* Să fie liber de sarcini sau interdicții ce afectează implementarea proiectului;
* Să nu facă obiectul revendicărilor potrivit unor legi speciale sau dreptului comun;
* Să se afle în proprietatea beneficiarului sau beneficiarul deține un drept real asupra imobilului-teren cel puțin până la 31.12.2035.

Proiectul devine neeligibil dacă intervine o hotărâre judecătorească definitivă prin care este afectat dreptul de proprietate/administrare (privind imobilul) până la finalizarea perioadei de durabilitate.

### Solicitantul va prezenta în cererea de finanțare amplasamentul terenului pe care se va implementa proiectul și va declara că amplasamentul respectă prevederile Ordinului Ministrului Sănătății nr. 119/2014 pentru aprobarea normelor de igienă și sănătate publică privind mediul de viață al populației, cu modificările și completările ulterioare.

Solicitantul va completa și semna Declarația de conformitate.

### Activitățile propuse prin proiect se încadrează în acțiunile eligibile specifice sprijinite în cadrul prezentei investiții

Activitățile propuse prin proiecte presupun înființarea de sisteme de biogaz pentru comunități cu ferme foarte mari (cu capacități electrice de cel puțin 300 KW și capacități de încălzire de cel puțin 300 KW până la maximum 1 MW electrici și 1MW termici).

O cerere de finanțare va include un singur sistem de producere a biogazului.

Prin investițiile propuse în modernizarea infrastructurii de mediu, în producerea de compost și de biogaz, precum și în gestionarea gunoiului de grajd la nivel comunal se are în vedere reducerea emisiilor de amoniac și metan, precum și reducerea poluării cu nitrați.

Sistemele de biogaz se vor construi la nivel de comunități cu ferme mari sau la cu ferme foarte mari, în care există un minim de 1.000 UVM și o cantitate de gunoi de grajd produs local de minim 15.000 tone anual, provenind de la ferme de bovine, de porcine sau ferme avicole, la care se pot adăuga cantități mici de plante energetice (siloz), pentru stabilizarea procesului de cogenerare. Instalațiile de biogaz pot utiliza, suplimentar, pe lângă gunoiul de grajd și alte tipuri de materii prime disponibile local, precum deșeuri organice de la unități de procesare sau distribuție a produselor agricole, cu condiția ca acestea să nu altereze calitatea digestatului rezultat, pentru a putea fi reîntors în circuitul agricol. Se vor prefera tehnologiile flexibile, care permit adaptarea tipului și cantității de materii prime utilizate, asigurând totodată valorificarea gunoiului de grajd și a altor deșeuri organice disponibile local.

Se vor finanța instalații de biogaz având capacități de minimum 300KW electrici și minimum 300KW termici până la maximum 1 MW electrici și 1MW termici. Proiectele propuse vor trebui să dovedească sustenabilitatea economică, socială și de mediu pe termen lung. Astfel, investiția va trebui să dovedească o eficiență economică susținută și cuantificabilă (din energia, agentul termic, fertilizanții produși și valorificați), dar și avantaje economice rezultate din descentralizarea surselor de energie, înlocuirea fertilizanților chimici, creșterea producției agricole. De asemenea, proiectele vor trebui sa cuantifice beneficiile de mediu ale investiției propuse: reducerea emisiilor de gaze cu efect de seră (dioxid de carbon, amoniac, metan, oxizi azotoși), avantajul originii carbonului utilizat, reducerea cantității de fertilizatori chimici, prin utilizarea în compensație a compostului rezultat din instalația de biogaz, etc.

Nu se vor accepta instalații care utilizează metanul exclusiv prin ardere la faclă.

Toate lucrările/ achizițiile ce vor fi realizate în cadrul proiectului trebuie să fie fundamentate și să fie în conformitate cu cerințele de eligibilitate a cheltuielilor conform subcapitolul 3.2 din Ghid.

Vehiculele achiziționate în cadrul acestei măsuri să fie echipate cu cea mai bună tehnologie disponibilă din punctul de vedere al respectării mediului. Se vor prefera tehnologii care presupun un control al aplicării fertilizanților pentru reducerea emisiilor de amoniac și a pierderilor de nitrați.

### Proiectul propus spre finanțare este implementat pe teritoriul României

Proiectul este implementat pe teritoriul României.

### Proiectul propus spre finanțare demonstrează un raport pozitiv rezultat din analiza cost – beneficiu

Solicitantul va depune studiul de fezabilitate complet.

### Proiectul propus spre finanțare demonstrează sustenabilitatea pe termen lung a investiției, incluzând modele ale economiei circulare la nivelul fermei sau la nivel local și cuantifică beneficiile de mediu ale investiției

Instalația de producere a biogazului propusă spre finanțare prin proiect va utiliza echipamente din categoria celor mai bune tehnologii disponibile din punct de vedere al protecției mediului.

De asemenea echipamentele finanțate vor utiliza tehnologii care reduc cantitatea de emisii de amoniac și alte emisii gazoase.

Aceste informații se vor regăsi în studiul de fezabilitate aferent investiției.

### Proiectul propus spre finanțare include doar activități desfășurate după data semnării contractului de finanțare

Nu pot fi rambursate cheltuieli care au fost efectuate înainte semnării contractului de finanțare.

Nu se pot acorda plăți retroactive.

### Perioada de implementare a proiectului nu depășește 30.06.2026.

Perioada de implementare a activităților proiectului se referă doar la activitățile realizate după momentul semnării contractului de finanțare a proiectului.

Implementarea proiectului presupune atât înființarea, cât și operaționalizarea instalațiilor de producere a biogazului din gunoi de grajd.

### Proiectul respectă principiul „Do No Significant Harm” (DNSH)

Solicitantul va declara respectarea obligațiilor prevăzute în PNRR pentru implementarea principiului „Do No Significant Harm” (DNSH) („A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată durata de implementare a proiectului.

Se va vedea Declarația privind respectarea aplicării principiului DNSH în implementarea proiectului (Anexa 5) și informațiile/documentele prezentate în implementarea proiectului pentru demonstrarea modului de aplicare a principiului DNSH.

În situația în care solicitantul nu demonstrează implementarea principiului de „a nu prejudicia în mod semnificativ” (DNSH – „Do No Significant Harm”) și nu prezintă documentele justificative, MMAP va emite decizii de reziliere a contractelor de finanțare, cu recuperarea sumelor acordate necuvenit.

### Respectarea principiilor privind dezvoltarea durabilă, egalitatea de șanse, de gen, nediscriminarea, accesibilitatea

În procesul de pregătire, verificare, implementare și durabilitate a contractului de finanțare, solicitantul respectă legislația națională și comunitară aplicabilă în domeniul egalității de șanse, de gen, nediscriminare și accesibilitate.

Se va vedea **Declarația de angajament** (Anexa 5). Aspectele se corelează cu informațiile completate în cererea de finanțare.

## Eligibilitatea cheltuielilor

Baza legală pentru stabilirea eligibilității cheltuielilor:

* + Ordonanța de Urgență nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență;
	+ Ordonanța de urgență nr. 155 din 3 septembrie 2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată prin Legea nr. 230/2021, cu modificările și completările ulterioare.

În cadrul unui proiect cheltuielile pot fi eligibile și neeligibile. Finanțarea va fi acordată doar pentru plata cheltuielilor eligibile și a TVA.

Fondurile nerambursabile vor fi acordate beneficiarilor pentru investiții, după cum urmează:

1. **Cheltuielile pentru înființarea sistemelor de biogaz:**
	* Lucrări privind amenajarea terenului și asigurarea utilităților necesare obiectivului de investiții, în interiorul amplasamentului;
	* Lucrări privind organizarea de șantier;
	* Investiția de baza constând in construcții și instalații, dotări, utilaje, echipamente tehnologice și funcționale (vehiculele/utilajele achiziționate în cadrul acestei măsuri vor fi echipate cu cea mai bună tehnologie disponibilă, din punct de vedere al respectării mediului);
	* Probe tehnologice și teste;
	* Cheltuieli de supervizare;
	* Cheltuieli cu brevete, licențe si patente.
2. **Cheltuieli privind informarea și publicitatea. Vor fi respectate prevederile manualului de identitate vizuală (MIV) al PNRR**
* Cheltuieli cu emiterea comunicatelor de presă privind începerea lucrărilor;
* Cheltuieli cu panouri publicitare provizorii afișate la locul implementării proiectului;
* Cheltuieli ocazionate de campaniile de informare și conștientizare a populației/grupului țintă.

Cuantumul cheltuielilor privind informarea și publicitatea, descrise la punctul b) trebuie să reprezinte maximum 1% din totalul cheltuielilor eligibile.

Este eligibilă taxa pe valoarea adăugată aferentă cheltuielilor eligibile în condițiile în care aceasta a fost solicitată și nu este recuperabilă, rambursabilă sau compensată prin orice alte mijloace potrivit prevederilor legale.

Pot fi solicitate cereri de transfer și pentru avansurile facturate și prevăzute în contractele încheiate de beneficiar cu contractorii săi, în limita a maximum 30% din valoarea totala a fiecărui contract.

Cheltuielile necesare pentru implementarea proiectului sunt eligibile dacă:

* sunt realizate efectiv după data semnării contractului și sunt în legătură cu îndeplinirea obiectivelor investiției;
* sunt efectuate pentru realizarea investiţiei cu respectarea rezonabilităţii costurilor (respectarea legislației în domeniul achizițiilor publice);
* sunt efectuate cu respectarea prevederilor contractului de finanţare semnat;
* sunt înregistrate în evidențele contabile ale beneficiarului, sunt identificabile, verificabile și sunt susținute de originalele documentelor justificative, în condițiile legale prevăzute de prezentul Ghid.

Cheltuielile privind costurile generale ale proiectului, inclusiv cele care sunt efectuate înaintea aprobării finanțării, sunt eligibile dacă:

* sunt aferente activităților de coordonare şi supervizare a execuției şi recepției lucrărilor de construcții ‐ montaj.

Următoarele cheltuieli **NU vor fi considerate eligibile**:

* Sumele care vor depăși pragurile menționate la secțiunea 1.5.2 și valoarea TVA aferentă acestora;
* Cheltuielile efectuate înainte de semnarea contractului de finanțare;
* Cheltuielile cu proiectarea și consultanța - capitol 3 din conținutul-cadru al devizului general aprobat prin Hotărârea Guvernului nr. 907/2016, cu modificările și completările ulterioare;
* Costurile generale reprezentând plata arhitecților, inginerilor și consultanților, taxelor legale, a studiilor de fezabilitate/documentațiilor de avizare a lucrărilor de intervenții, a proiectului tehnic, consultanței, achiziționarea de licențe și patente, pentru pregătirea și/sau implementarea proiectului, direct legate de investiție;
* Avize, acorduri și autorizații necesare implementării activităților eligibile.

**NU sunt eligibile cheltuielile realizate ca urmare a unor activități finanțate în cadrul Programelor Operaționale din perioada 2014 – 2020 sau a altor programe cu surse de finanțare nerambursabile.**

Solicitantul se va asigura cu privire la evitarea dublei finanțări a lucrărilor de intervenție/activităților propuse prin proiect cu cele realizate asupra aceleiași infrastructuri/aceluiași segment de infrastructură implementate prin alte Programe Operaționale, sau prin alte programe cu surse publice de finanțare. În cazul identificării unei situații de dublă finanțare, MMAP poate emite decizii de reziliere a contractelor de finanțare, cu recuperarea sumelor acordate necuvenit.

Partea de cofinanțare și cheltuielile neeligibile vor fi suportate integral de către beneficiarul finanțării.

Beneficiarii care au încheiat contracte de finanțare cu MMAP și care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectelor după această perioadă (cheltuieli neeligibile).

În etapa de evaluare, pentru cheltuielile neeligibile care nu respectă condițiile de eligibilitate enunțate, se poate acorda beneficiarului posibilitatea de trecere a lor pe neeligibil. În caz contrar acestea vor conduce la diminuarea de către MMAP a valorii eligibile a proiectului.

## Selecția proiectelor

Procesul de selecție a potențialilor beneficiari în cadrul unor proceduri de licitație concurențiale va avea la bază acordarea de punctaje pentru o categorie de criterii aferente factorului „tehnic”, cu o pondere de 30% și factorului de evaluare „economic”, cu o pondere de 70%.

Punctarea aplicațiilor potențialilor beneficiari după factorul economic se va realiza utilizând ca și criteriu de selecție valoarea ajutorului de stat per KW instalat.

Vor fi prioritizate proiectele cu cel mai mic raport dintre valoarea sprijinului public și KW instalat.

Va obține un punctaj maxim (70 de puncte) oferta care va avea cea mai mică valoare a ajutorului de stat solicitat per KW instalat și 0 puncte oferta care va avea cea mai mare valoare a ajutorului de stat solicitat per KW instalat, cu descreșterea liniară a punctajului pentru valorile intermediare ale ajutorului de stat solicitat.

Punctajul criteriului economic se va acorda conform tabelului de mai jos:

|  |  |
| --- | --- |
| Interval cost/kwh solicitat (Euro) | Punctaj |
| Între 3.000 și 7.000 euro/kW | 70 |
| Între 7.001 și 10.000 euro/kW | 50 |
| Între 10.001 și 13.000 euro/kW | 30 |
| Peste 13.000 euro/kW | 0 |

Punctarea aplicațiilor potențialilor beneficiari după principiul „impactul pozitiv de mediu raportat la costul public al investiției”, respectiv factorul tehnic, se va realiza pe baza următoarelor criterii de selecție, fiecare având o pondere egală:

|  |  |  |
| --- | --- | --- |
| Codificare  | Criteriu de selecție | Punctaj |
| CST1 | Valoarea ajutorului de stat solicitat per kg azot eliminat din gunoi de grajd (utilizat)Se acordă punctaj maxim pentru cea mai mare cantitate de azot eliminată prin acordarea celui mai mic ajutor de stat. Se va utiliza cantitatea de gunoi de grajd utilizată pe an ca materie primă, considerând că o tonă de gunoi de grajd conține 5,5 kg N. | 7,5 |
| CST2 | Concentrația de nitrați și tendința din corpul de apă subteran situat pe raza UAT-ului unde solicitantul implementează proiectul  | 7,5 |
| CST2.1 | Solicitantul se situează pe raza unui UAT cu valori medii de sub 25 mg/l | 3 |
| CST2.2 | Solicitantul se situează pe raza unui UAT cu valori medii între 25 – 50 mg NO3/l | 5 |
| CST2.3 | Solicitantul se situează pe raza unui UAT cu valori medii peste 50 mg NO3/l | 7,5 |
| CST3 | Gradul de eutrofizare a apelor de suprafață din bazinul hidrografic în care se situează UAT-ul pe raza căruia solicitantul implementează proiectul  | 7,5 |
| CST3.1 | Solicitantul se situează pe raza unui UAT cu corpuri de apă de suprafața în stare eutrofă | 7,5 |
| CST3.2 | Solicitantul se situează pe raza unui UAT cu corpuri de apă de suprafață care pot deveni eutrofe | 5 |
| CST3.3 | Solicitantul se situează pe raza unui UAT cu corpuri de apă de suprafața non-eutrofe | 3 |
| CST4 | Maturitatea proiectului  | 7,5 |
| CST4.1 | Autorizație de construire emisă | 7,5 |
| CST4.2 | Proiect tehnic finalizat  | 5 |
| CST4.3 | Studiu de fezabilitate finalizat | 3 |

Va obține un punctaj maxim (7,5 puncte) oferta care va avea cea mai mică valoare a ajutorului de stat solicitat per Kg Azot (N) și 0 puncte oferta care va avea cea mai mare valoare a ajutorului de stat solicitat per Kg Azot (N), cu descreșterea liniară a punctajului pentru valorile intermediare ale ajutorului de stat solicitat.

Pentru stabilirea punctajului aferent criteriului de selecție referitor la concentrația de nitrați din apele subterane din corpul de apă subteran aferent UAT-ului pe raza căruia se construiește instalația și criteriului privind gradul de eutrofizare a apelor de suprafață din bazinul hidrografic în care se situează UAT-ul pe raza căruia se construiește instalația se vor utiliza datele furnizate de ANAR – conform anexelor ghidului specific.

Va obține un punctaj maxim (30 de puncte) oferta care vizează zonele cu poluarea cea mai mare și cu valoarea cea mai mică a ajutorului de stat per kg din azot din gunoiul de grajd utilizat, precum și proiectele cu grad ridicat de maturitate.

În urma evaluării tehnico-economice, oferta va primi un punctaj între 0 și 100 puncte.

Ofertele vor fi ordonate în funcție de punctajul obținut și înscrise pe lista pentru finanțare începând de la cele cu punctajul cel mai mare, până la acoperirea bugetului alocat.

**Selecția la finanțare se va realiza în două etape, astfel:**

* + - Se realizează un raport intermediar de selecție în baza bugetului alocat din care se reține valoarea bugetelor proiectelor pentru care s-au depus contestații;
		- Se realizează un raport final de selecție în baza sumei reținute menționate mai sus, prin reîntregirea listei de finanțare prin includerea rezultatelor obținute de proiectele care au depus contestații, după soluționarea acestora.

## Pentru a nu se denatura rezultatul procesului de selecție sunt excluse ajustările ex-post ale rezultatului procedurii de ofertare (selecție a beneficiarilor).

## Depunerea și soluționarea contestațiilor

În termen de 30 zile de la comunicarea Notificării de selectare/respingere a Cererii de finanțare, solicitantul de finanțare poate formula, în scris, o singură contestație, care va fi transmisă prin aplicația informatică.

Dacă aplicația electronică nu permite, contestațiile vor fi transmise prin poștă/curier, e-mail sau depuse direct la registratura DGPNRR.

Contestația va fi semnată olograf sau cu semnătură digitală calificată a contestatarului/reprezentantului legal ori a împuternicitului acestuia, după caz, și va cuprinde următoarele elemente, sub sancțiunea respingerii ca inadmisibilă:

* atributele de identificare ale contestatarului;
* numele şi prenumele reprezentantului legal ori ale împuternicitului acestuia, precum şi împuternicirea notarială sau avocațială, după caz;
* numărul/Codul unic de înregistrare al cererii de finanțare, după caz;
* obiectul contestației;
* motivele de fapt şi de drept pe care se întemeiază.

Contestatarul nu poate să solicite modificarea conținutului Cererii de finanțare.

MMAP soluționează contestația, prin Decizie, în termen de 30 zile de la data înregistrării acesteia. Deciziile de soluționare vor fi comunicate contestatarilor, în condițiile legii.

Decizia de soluționare a contestației poate fi atacată la instanța de contencios administrativ competentă, potrivit prevederilor Legii contenciosului administrativ nr. 554/2004, cu modificările şi completările ulterioare.

După evaluarea contestațiilor, MMAP va publica o listă a contestațiilor. Solicitanții ale căror contestații au fost admise și care îndeplinesc punctajul pentru a fi selectați, vor fi notificați în vederea semnării contractelor de finanțare, în maximum 3 zile lucrătoare de la comunicarea Listei.

## Renunțarea la cererea de finanțare

Renunțarea la cererea de finanțare se poate realiza prin retragerea ei de către Solicitant.

Retragerea cererii de finanțare se va face numai de către reprezentantul legal sau de către persoana împuternicită prin mandat/împuternicire specială, în baza Ordinului/Deciziei/Hotărârii de retragere a proiectului (cererii de finanțare).

Retragerea cererii de finanțare se poate realiza prin sistemul informatic, cel târziu până la momentul semnării contractului de finanțare.

# Depunerea cererilor de finanțare

**ATENȚIE!**

**Cererile de finanțare în format editabil vor fi disponibile în cadrul aplicației, începând cu ora și data de lansare a apelului de proiecte, și vor putea fi descărcate de solicitanți în vederea completării.**

**Cererile de finanțare în format needitabil, sunt disponibile ca anexe la Ghid, cuprinzând toate informațiile necesar a fi completate de solicitant în cadrul Cererilor de finanțare în format editabil.**

## Modalitatea de depunere a cererilor de finanțare

Cererile de finanțare, precum și răspunsurile la solicitările de clarificări se vor depune prin aplicația electronică de pe site-ul <http://proiectePNRR.mmap.ro/>, doar în intervalele de depunere menționate la secțiunea 1.2.2. Nu se pot transmite cereri de finanțare în afara perioadei de depunere, aplicația blocând înregistrarea acestora.

Data depunerii Cererii de finanțare este considerată data transmiterii solicitării prin aplicația informatică, preluată din registratură.

Cererile de finanțare se vor completa cu valorile eligibile ale proiectelor generate de către aplicația de investiții PNRR, exprimate în lei, fără TVA, luând în considerare cursul InforEuro aferent lunii martie 2024 de 1 euro = 4.9683 lei.

La transmitere, fiecare cerere de finanțare va primi un număr de înregistrare, conținând data și ora înregistrării, acesta fiind comunicat solicitantului în mod automat, prin aplicația informatică. Orice corespondență ulterioară va face referire, în mod obligatoriu, la numărul de înregistrare a cererii de finanțare.

Detalii cu privire la procedura de depunere și modul de completare a cererilor de finanțare sunt prezentate în secțiunea 4 din prezentul ghid.

## Limba utilizată la completarea cererii de finanțare

Limba utilizată la completarea cererii de finanțare este limba română.

Pentru toate documentele anexate, redactate în alte limbi, dacă este cazul, se va atașa o traducere în limba română realizată de un traducător autorizat, fie de beneficiar (caz în care pe traducere acesta va face mențiunea „îmi asum răspunderea privind corectitudinea traducerii” și va semna).

## Cererea de finanțare și Anexe

Cererea de finanțare este compusă din:

- Cererea de finanțare;

- Anexele la cererea de finanțare – documentele completate de solicitant sau, după caz, scanate, salvate în format .pdf, semnate digital și încărcate în aplicația informatică.

Documentele încărcate în aplicația informatică, fiind parte din cererea de finanțare, trebuie să fie lizibile și complete.

Documentele enumerate mai jos se vor încărca obligatoriu în platforma <http://proiectePNRR.mmap.ro/>.

### Documente statutare ale solicitantului (la depunerea cererii de finanțare)

* Certificatul de înregistrare fiscală.

### Documente privind identificarea reprezentantului legal al solicitantului (la depunerea cererii de finanțare și, dacă este cazul, la contractare – pentru modificări ale reprezentantului legal)

* Document din care să rezulte calitatea de reprezentant legal, după caz;
* O copie a cărții de identitate a reprezentantului legal.

### Hotărârea Consiliului Local

Hotărârea Consiliului Local/Hotărârile Consiliilor Locale pentru implementarea proiectului, cu referire la următoarele puncte (obligatorii):

* necesitatea, oportunitatea și potențialul economic al investiției;
* lucrările vor fi prevăzute în bugetul/bugetele solicitanților pentru perioada de realizare a investiției în cazul obținerii finanțării;
* angajamentul de a suporta cheltuielile de mentenanță a investiției pe o perioadă de minimum 5 ani de la data efectuării ultimei plăți;
* angajamentul ca va asigura cofinanțarea proiectului, respectiv finanțarea cheltuielilor neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări, dacă este cazul;
* numărul de locuitori deserviți de proiect;
* caracteristici tehnice (lungimi, arii, volume, capacități etc.)
* nominalizarea reprezentantului solicitantului pentru relația cu MMAP în derularea proiectului.

### Declarația de consimțământ privind prelucrarea datelor cu caracter personal – anexa 5 (la depunerea cererii de finanțare)

### Declarația de eligibilitate a solicitantului – Anexa 5 (la depunerea cererii de finanțare)

### Declarația de angajament a solicitantului – Anexa 5 (la depunerea cererii de finanțare)

### Declarația privind eligibilitatea TVA aferentă cheltuielilor ce vor fi efectuate în cadrul proiectului

### Declarația privind respectarea aplicării principiului DNSH în implementarea proiectului – Anexa 5 (la depunerea cererii de finanțare)

### Declarația de conformitate a investiției cu prevederile Ordinului ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației (Anexa 5), precum și a distanțelor menționate în H.G. 930/2005

### Declarație pe proprie răspundere privind încadrarea întreprinderii în una dintre categoriile de întreprinderi descrise în Regulamentul (UE) nr. 651/2014

Solicitantul va depune o declarație pe propria răspundere și documente justificative privind încadrarea întreprinderii în categoria întreprinderilor mici, mijlocii sau mari, conform prevederilor Regulamentului (UE) nr. 651/2014, cu modificările și completările ulterioare.

### Documentele emise de Agenția pentru Protecția Mediului pentru demararea investiției, în conformitate cu prevederile legislației în domeniu (la depunerea cererii de finanțare, la contractare, sau cel târziu în termen de 6 luni de la contractare, în funcție de gradul de maturitate a proiectului)

* Decizia etapei de încadrare/Acord de mediu, după caz.

### Certificat constatator al solicitantului/membrilor de parteneriat

Se va depune certificatul constatator al solicitantului/membrilor de parteneriat, după caz, din care să rezulte că solicitantul/unul din membri parteneriatului are înregistrat și autorizat codul CAEN 3511 – Producția de energie.

### Documentele privind imobilele – terenuri pe care se propune a se realiza investiția

* Declarația de eligibilitate – Secțiunea C din Anexa 5 (la depunerea cererii de finanțare)
* Extras de carte funciară, nu mai vechi de 30 de zile la data depunerii (la depunerea cererii de finanțare);
* Orice document care atestă un drept real asupra imobilului – teren.

### Documentația tehnico – economică și devizul general

Se va prezenta, la cererea de finanțare, la contractare sau în etapa de implementare:

* Certificat de Urbanism, completat și eliberat conform reglementărilor legale în vigoare și aflat în termenul de valabilitate (la depunerea cererii de finanțare);
* Studiu de Fezabilitate/Documentație de Avizare pentru Lucrări de Intervenții, întocmite și avizate în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare (la depunerea cererii de finanțare);
* Proiectul tehnic întocmit și verificat în condițiile legii și însoțite de toate studiile, expertizele, avizele și acordurile specifice investiției, conform reglementărilor legale în vigoare (în termen de 6 luni de la contractare);
* Devizul general cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferentă acestora (la depunerea cererii de finanțare).

Se va transmite documentația tehnico-economică – SF/DALI/PT (după caz), împreună cu devizul general, în conformitate cu legislația în vigoare aplicabilă: H.G. nr. 907/2016, cu modificările şi completările ulterioare.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborare SF/DALI/PT), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

De asemenea, se va atașa o anexă cu bugetul proiectului, având următoarea structură:

* **Cheltuieli cu investiția de bază** (cuprinzând cheltuielile aferente subcapitolelor 1, 2, 4 și 5.1 și 5.3 din devizul general)
* **Cheltuieli suport pentru realizarea investiției de bază** (cuprinzând celelalte cheltuieli din devizul general necesare implementării investiției de bază)

Se va avea în vedere detalierea separată a cheltuielilor pe categorii: eligibile și neeligibile.

### Acord de parteneriat între solicitant/partener principal și UAT cu condiția ca cel puțin unul dintre cei doi să aibă domeniul principal de activitate înregistrat cu codul autorizat CAEN 3511 – Producția de energie electrică, tipurile de parteneriate eligibile sunt următoarele:

* Ferme;
* Cooperative;
* Parteneriat între ferme;
* Parteneriat între cooperative;
* Parteneriat între ferme și cooperative;
* Parteneriat între ferme și UAT;
* Parteneriat între cooperative și UAT;
* Parteneriat între ferme și operator economic;
* Parteneriat între cooperative și operator economic;
* Parteneriat între ferme, cooperative si operator economic;
* Parteneriat între ferme, operator economic și UAT;
* Parteneriat între cooperative, ferme, operator economic și UAT;
* Parteneriat între cooperative, operator economic și UAT.

Prin acordul de parteneriat sunt stabilite clar drepturile și obligațiile fiecărui membru, astfel încât furnizorul de ajutor de stat să poată stabili calitatea de beneficiar direct sau indirect de ajutor de stat.

### Document emis de Direcția Sanitar Veterinară și pentru Siguranța Alimentelor (DSVSA) sau de către medicul veterinar ce demonstrează că solicitantul deține în exploatare un număr mai mare sau egal cu 1.000 UVM.

## Semnarea cererii de finanțare și a documentelor anexate

Pentru transmiterea cererilor de finanțare prin aplicația informatica, semnătura electronică extinsă a reprezentantului legal al solicitantului / împuternicitul solicitantului, trebuie să fie certificată în conformitate cu prevederile legale în vigoare.

Declarațiile în nume propriu ale reprezentantului legal al solicitantului pot fi semnate astfel:

* Olograf de către reprezentantul legal al solicitantului şi electronic (cu semnătură electronică extinsă, certificată în conformitate cu prevederile legale în vigoare) de către persoana împuternicită. Dacă este cazul, se va depune și documentul de împuternicire. Acesta reprezintă un document administrativ emis de reprezentantul legal, cu respectarea prevederilor legale în vigoare.

sau

* Electronic, cu semnătură electronică extinsă, certificată în conformitate cu prevederile legale în vigoare, de către reprezentantul legal al solicitantului;

Astfel, documentele anexate la cererea de finanțare vor fi încărcate în copie format .pdf sub semnătură electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

|  |  |
| --- | --- |
|  | **Atenție!****Pentru declarațiile solicitate în nume personal ale reprezentantului legal nu se acceptă însușirea și semnarea acestora de către o altă persoană împuternicită.**  |

# Contractarea și implementarea proiectelor

## Contractarea proiectelor

Pentru proiectele care au fost acceptate în urma etapei de evaluare, precum și în urma finalizării analizei contestațiilor depuse, se va trece la etapa de semnarea contractelor de finanțare, cu respectarea condiției de încadrare în alocarea apelului de proiecte.

În aceasta etapă, în cazul în care MMAP consideră că este necesară clarificarea unor aspecte suplimentare, poate solicita clarificări solicitantului menținându-se obligativitatea clarificării aspectelor respective pentru semnarea contractului de finanțare.

Contractul de finanțare va fi semnat de Ministerul Mediului, Apelor și Pădurilor în calitate de Coordonator de reformă și/sau investiție și solicitant.

MMAP va întocmi documentațiile de contractare, iar încheierea contractului este condiționată de prezentarea de către beneficiar, în termenele prevăzute în Notificare, a documentelor corespunzătoare momentului contractării, în funcție și de gradul de maturitate al proiectului, respectiv:

### Documentele emise de Agenția pentru Protecția Mediului pentru demararea investiției, în conformitate cu prevederile legislației din domeniu (dacă nu a fost prezentat la depunerea cererii de finanțare, se poate depune la contractare);

* Decizia etapei de încadrare/ Acord de mediu, după caz.

### Documente privind imobilele – terenuri pe care se propune a se realiza investiția

* Hotărâri de Consiliu local privind disponibilitatea terenurilor;
* Extras de carte funciară.

### Documentația tehnico – economică și devizul general

Se vor prezenta:

* Proiectul tehnic întocmit și verificat în condițiile legii și însoțite de toate studiile, expertizele, avizele și acordurile specifice investiției, conform reglementărilor legale în vigoare (în termen de 6 luni de la contractare);
* Devizul general, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferentă acestora (la contractare).

Se va transmite documentația tehnico – economică – SF/DALI/PT (după caz), împreună cu devizul general, în conformitate cu legislația în vigoare aplicabilă: H.G. nr. 907/2016, cu modificările și completările ulterioare.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborare SF/DALI/PT), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

De asemenea, dacă există modificări față de Anexa Buget de la cererea de finanțare, atunci se va atașa o anexă cu bugetul proiectului, având următoarea structură:

* **Cheltuieli cu investiția de bază** (cuprinzând cheltuielile aferente subcapitolelor 1, 2, 4 și 5.1 și 5.3 din devizul general)
* **Cheltuieli suport pentru realizarea investiției de bază** (cuprinzând celelalte cheltuieli din devizul general necesare implementării investiției de bază)

Se va avea în vedere detalierea separată a cheltuielilor pe categorii cheltuieli: eligibile și neeligibile.

### Certificate care să ateste lipsa datoriilor fiscale restante și graficul de reeșalonare a datoriilor către bugetul consolidat, dacă este cazul (la contractare) – documentul trebuie să se afle în perioada de valabilitate la data depunerii.

### Certificatul de cazier judiciar al reprezentantului legal, după caz (la contractare) – documentul trebuie să se afle în perioada de valabilitate la data depunerii.

### Document emis de bancă/trezorerie care să conțină datele de identificare ale băncii/trezoreriei și ale contului aferent proiectului pentru care se solicită finanțare din PNRR (denumirea, adresa băncii/trezoreriei, codul IBAN al contului în care se derulează operațiunile cu MMAP).

## Implementarea și monitorizarea proiectelor

Monitorizarea implementării contractelor de finanțare din punct de vedere tehnic și financiar se va realiza de către MMAP.

Pe toată perioada de implementare a proiectului, beneficiarul:

* trebuie să respecte obligațiile prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile;
* trebuie să notifice MMAP asupra oricărei situații, eveniment ori modificare care afectează sau ar putea afecta respectarea condițiilor de eligibilitate/criteriilor de selecție aplicabile menționate în Ghidul specific în termen de cel mult 5 zile lucrătoare de la luarea la cunoștință a situației respective;
* trebuie să respecte prevederile legislației comunitare și naționale în domeniul dezvoltării durabile, egalității de șanse, egalității de gen și nediscriminării;
* trebuie să respecte prevederile legislației naționale în domeniul achizițiilor publice;
* este obligat să furnizeze orice informații de natură tehnică sau financiară legate de proiect, solicitate de către MMAP, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR;
* este obligat să asigure accesul la documente și informații și accesul la fața locului al reprezentanților CE, ECA, AA, EPPO, OLAF, DLAF și DNA, ca urmare a unei adrese de notificare a auditului/controlului;
* are obligația arhivării şi păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă;
* are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri;
* Trebuie să îndeplinească măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene și o declarație de finanțare corespunzătoare cu următorul conținut: "finanțat de Uniunea Europeană - NextGenerationEU", precum și prin oferirea de informații specifice coerente, concrete și proporționale unor categorii de public diverse, care includ mass-media și publicul larg, cu respectarea prevederilor Manualului de identitate vizuală a PNRR elaborat de către MIPE şi aprobat prin ordin al ministrului.

MMAP poate transmite solicitări de **clarificări/completări**. Netransmiterea unui răspuns complet și în termen la solicitarea de clarificări poate conduce la rezilierea contractului de finanțare, în conformitate cu prevederile ghidului specific/contractului de finanțare.

Perioada de implementare nu poate depăși 30.06.2026.

**Astfel,** **termenul limită de efectuare a recepției la terminarea lucrărilor este 30.03.2026.**

Beneficiarii care au încheiat contracte de finanțare cu MMAP și care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectelor după această perioadă (cheltuieli neeligibile).

În cazul neîndeplinirii integrale/parțiale a acțiunilor/ indicatorilor de proiect, respectiv până la termenele maximale aprobate, cu modificările și completările ulterioare, recuperarea sprijinului se va realiza cu respectarea principiului proporționalității.

Trimestrial, după semnarea contractului de finanțare, beneficiarul va depune la MMAP un Raport de progres privind stadiul implementării proiectului. Acesta va cuprinde informații\* cu privire la:

* Raportarea progresului înregistrat în desfășurarea procedurilor de achiziții publice aferente proiectului (contracte de achiziție publică în desfășurare, finalizate, planificate);
* Raportare cu privire la îndeplinirea obligațiilor referitoare la asigurarea elementelor de identitate vizuală specifice MRR;
* Raportare cu privire la progresul fizic al investiției;
* Probleme și dificultăți întâmpinate;
* Măsuri de remediere propuse;
* Alte aspecte sau documente justificative, după caz.

\*Lista este orientativă. Raportul de progres – formular tipizat va fi pus la dispoziție de MMAP.

Totodată, prin Raportul de progres se va asigura și colectarea datelor privind beneficiarul real al fondurilor, în conformitate cu art. 22 alin. (2) lit. (d) din Regulamentul (UE) 2021/241 al Parlamentului European şi al Consiliului din 12 februarie 2021.

În situații temeinic justificate de beneficiar, pe bază de documente justificative, în cazul în care pe parcursul derulării contractului de finanțare se impune obținerea de avize/acorduri/autorizații sau elaborarea unor documentații suplimentare necesare implementării proiectului, după caz, la solicitarea beneficiarului, se pot prelungi termenele de depunere a unor documente/implementare a proiectului, doar cu acordul MMAP, dar nu mai târziu de 30.06.2026.

### Autorizația de construire (AC) și Proiectul tehnic (PT)

Până la 31.12.2024 solicitantul va transmite Autorizația de Construire, împreună cu toate avizele obținute pe baza Certificatului de urbanism și Proiectul tehnic verificat în conformitate cu prevederile Legii nr. 10/1995 privind calitatea în construcții, republicată, cu modificările și completările ulterioare, împreună cu devizul general actualizat, precum și procesul-verbal de recepție a proiectului tehnic.

În situația nerespectării termenului, MMAP poate proceda la rezilierea contractului de finanțare și la recuperarea sumelor plătite beneficiarului.

Dacă este cazul, se va transmite Hotărârea de aprobare a devizului general actualizat pentru faza PT sau cu modificările și completările intervenite la faza PT și, dacă este cazul, devizul general și Bugetul anexă a proiectului actualizat.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborarea proiectului tehnic), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

### Achizițiile

Procedurile de achiziție vor respecta prevederile Ordinului MIPE nr. 372 „Modalitatea de derulare a procedurii de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de redresare și reziliență, alocate prin Planul național de redresare și reziliență, aplicabilă beneficiarilor privați care nu au obligația respectării prevederilor legale aplicabile în domeniul achizițiilor publice, precum și lista utilizată pentru verificarea achizițiilor derulate de aceștia", precum și prevederile Legii 98/2016, cu modificările și completările ulterioare.

Toate procedurile de achiziții trebuie demarate până la sfârșitul anului 2024; în caz contrar, MMAP poate proceda la rezilierea contractului de finanțare şi la recuperarea sumelor plătite beneficiarului.

Contractul de execuţie lucrări va cuprinde detaliat inclusiv măsurile privind respectarea obligațiilor prevăzute în PNRR pentru implementarea principiului „Do No Significant Harm” (DNSH) şi tipul de documente prin care se va dovedi respectarea acestora.

Toate contractele de achiziție trebuie transmise la MMAP cel târziu în luna iunie 2025, dar înainte de a solicita prin cereri de transfer sume aferente acestor contracte.

Vehiculele specializate necesare activităților din cadrul proiectului, achiziționate în cadrul acestei măsuri, vor fi echipate cu cea mai bună tehnologie disponibilă din punctul de vedere al respectării mediului. Îndeplinirea acestor cerințe specifice va fi urmărită atât în etapa de pregătire a proiectelor (elaborarea documentațiilor tehnico - economice, în special analizele de opțiuni) cât şi în etapa de implementare prin termenii de referință pentru procedurile de achiziție a contractelor de lucrări/contractelor de furnizare. De asemenea, autoritățile contractante vor urmări implementarea acestor cerințe pe toată durata realizării lucrărilor şi, după caz, în etapa de exploatare.

**Beneficiarul real**

Având în vedere prevederile Regulamentului (UE) 2021/241 a Parlamentului European și a Consiliului și obligațiile impuse de art.22 privind protejarea intereselor financiare ale Uniunii, statele membre, în calitate de beneficiari sau de debitori de fonduri în cadrul mecanismului, iau toate măsurile adecvate pentru a proteja interesele financiare ale Uniunii și pentru a se asigura că utilizarea fondurilor în legătură cu măsurile sprijinite de mecanism respectă normele aplicabile din dreptul Uniunii și din dreptul intern, în special în ce privește prevenirea, depistarea și corectarea fraudei, a corupției și a conflictelor de interese.

Astfel ofertanții declarați câștigători ai procedurilor de achiziții publice sunt obligați să depună la dispoziția Autorităților Contractante informațiile cu privire la beneficiarul real a fondurilor alocate din PNRR, în înțelesul articolului 3 punctul 6 din Directiva (UE) 2015/849 a Parlamentului European și a Consiliului, așa cum sunt ele reglementate de obligațiile impuse de art.22 alin 2 lit. d) din Regulamentul (UE) 2021/241 a Parlamentului European și a Consiliului.

Această obligație va fi introdusă de Autoritățile Contractante în anunțurile/invitațiile aferente tuturor procedurilor lansate în cadrul secțiunii de stabilire a criteriilor de calificare și selecție, respectiv ”Condiții de participare”, atât pentru Legea nr.98/2016 privind achizițiile publice, Legea nr.99/2016 privind achizițiile sectoriale cât și pentru Legea nr.100/2016 privind concesiunile de lucrări și servicii, astfel datele privind beneficiarul real vor fi colectate de la ofertanți încă din faza depunerii ofertelor/documentelor suport DUAE, respectiv:

a) pentru ofertanții a căror acționari sunt persoane fizice sau persoane juridice înregistrate pe teritoriul României, se va depune un extras ONRC.

b) pentru ofertantul/ofertanții dclarat (i) câștigător(i) care are/au în structura acționariatului entități juridice, autoritatea contractantă colectează de la ofertant o declarație pe proprie răspundere dată de către reprezentantul legal, conform prevederilor articolului 326 din Codul Penal privind falsul în declarații, ce va conține datele privind beneficiarii reali ai entităților juridice străine (cel puțin numele, prenumele și data nașterii), în conformitate cu Legea 129/2019, cu completările și modificările ulterioare.

c) pentru ofertanții străini, înregistrați în afara României, aceștia vor depune documente justificative, certificate sau alte înscrisuri eliberate de autoritatea responsabilă de datele beneficiarului real din țara ofertantului, însoțit de traducerea în limba română, certificată de traducători autorizați, în condițiile legii.

d) pentru ofertanții de tipul asociațiilor și fundațiilor, autoritatea contractantă, colectează de la aceștia un extras de la Ministerul Justiției (Registrul Național ONG) privind beneficiarii reali ai asociației/fundației; în cazul în care asociația/fundația este o entitate străină sau are beneficiari reali persoane străine, autoritatea contractantă colectează de la ofertanți o declarație pe proprie răspundere dată de către reprezentantul legal/președinte, conform prevederilor articolului 326 din Codul Penal privind falsul în declarații, ce va conține datele privind beneficiarii reali ai entităților juridice (cel puțin numele, prenumele și data nașterii), în conformitate cu Legea 129/2019, cu completările și modificările ulterioare.

După stabilirea clasamentului ofertelor sau, după caz, după finalizarea etapei de licitație electronică, comisia de evaluare va solicita prezentarea documentului care conține informațiile cu privire la beneficiarul real a fondurilor alocate din PNRR odată cu documentele suport/dovezile aferente informațiilor din DUAE depuse de ofertantul clasat pe primul loc, aspecte ce se vor menționa în procesele verbale aferente îndeplinirii criteriilor de calificare și selecție, întocmite în conformitate cu prevederile din normele metodologice ale actelor normative anterior menționate.

Colectarea parțială a datelor solicitate de art.22 din Regulamentul RRF sau absența lor atrage după sine respingerea ofertei câștigătoare sau, după caz, anularea procedurii de achiziție publică, în situația depunerii unei singure oferte.

Astfel, înaintea semnării contractului comercial, Autoritatea Contractantă va colecta în sistemul informatic integrat de management și control al PNRR (e\_SMC și modulele aferente) datele beneficiarului real al ofertantului/ofertanților declarat/declarați câștigător/câștigători, în urma procedurii de achiziție publică.

Sub rezerva prevederilor articolelor 56 și 57 din Legea nr.129 din 11 iulie 2019 pentru prevenirea și combaterea spălării banilor și finanțării terorismului modificată și completată prin Legea 315/2021, persoanele juridice supuse obligației de înregistrare în registrul comerțului au, totodată, obligația actualizării informațiilor de fiecare dată când are loc o modificare a acestora, sub rezerva aplicării sancțiunilor contravenționale și a dizolvării societății.

În cazul subcontractanților, autoritățile contractante vor colecta informațiile privind numele acestora, acordând atenție modificării subcontractanților/numărului de subcontractanți și nevoii de actualizare a acestor informații pe toată perioada de implementare a proiectului, actualizând informațiile în sistemul informatic integrat de management și control al PNRR (e\_SMC și modulele aferente).

Obligațiile cu privire la beneficiarii reali, se vor actualiza în perioada de implementare și/sau durabilitate prin Instrucțiuni emise de MIPE/ MMAP, după caz, și Notificate beneficiarilor.

### Mecanisme de gestionare a riscurilor de implementare

Beneficiarii vor luat toate măsurile necesare pentru eliminarea riscurilor principale referitoare la implementarea proiectului sau reducerea acestora până la un nivel acceptabil.

Riscul principal în implementarea proiectelor care fac obiectul prezentului ghid este reprezentat de întârzieri în derularea procedurilor de atribuire a contractelor de achiziție publică.

Pentru atenuarea acestui risc se va avea în vedere stabilirea, în cadrul documentației atribuire, unor cerințe/specificații clare, astfel fiind redus riscul de depunere a contestațiilor.

### Finanțarea cheltuielilor eligibile

**Mecanismul de finanțare**

În termen de cel mult 30 de zile calendaristice de la semnarea contractului de finanțare sau odată cu depunerea cererii de transfer, beneficiarul trebuie să depună Graficul inițial estimativ privind estimările trimestriale de fonduri și termenele de depunere a cererilor de transfer, în care va preciza numărul estimat de cereri de transfer și valoarea acestora. Numărul de cereri și valorile aferente pot fi modificate ulterior prin depunerea de Grafice estimative rectificative.

Transferul către beneficiari a sumelor eligibile, conform prevederilor Ordonanței de urgență a Guvernului nr. 124/2021 și a normelor metodologice de aplicare a acestora, se realizează în baza cererilor de transfer depuse de beneficiari, în condițiile și pe baza documentelor prevăzute prin contractele de finanțare, precum și conform documentației justificative stabilite prin prezentul ghid.

**Cerere de transfer**[[1]](#footnote-1)- cererea depusă de către un beneficiar, prin care se solicită MMAP virarea sumelor, în baza contractului de finanțare și a documentației justificative, stabilite prin ghiduri specifice pentru demararea și finanțarea activităților proiectului.

Cu excepția transferului de sume pentru facturile reprezentând avansuri și plăți efectuate înainte de încheierea contractului de finanțare, cererea de transfer se depune numai după finalizarea integrală a cel puțin unei faze din proiect.

Beneficiarii au obligația depunerii la MMAP a Graficului estimativ privind estimările trimestriale din fonduri și termenele de depunere a cererilor de transfer, care se va actualiza ori de câte ori intervin modificări.

Beneficiarii depun la MMAP cereri de transfer pentru plățile care urmează a fi efectuate, cu excepția cazului în care plățile au fost efectuate începând cu 1 februarie 2020, în condițiile art. 37 din Ordonanța de urgență a Guvernului nr. 124/2021, înainte de semnarea contractului de finanțare, pentru care se întocmesc cereri de transfer distincte care se transmit coordonatorilor de reforme și/sau investiții, în termen de 15 zile lucrătoare de la aprobarea contractelor de finanțare.

**Termene de autorizate/plată**

În termen de 10 zile lucrătoare de la data depunerii cererii de transfer întocmite conform contractului de finanțare, MMAP autorizează cheltuielile cuprinse în cererea de transfer și efectuează plata sumelor autorizate în termen de 5 zile lucrătoare de la aprobarea documentelor de către ordonatorul principal de credite.

În situația în care sunt necesare documente adiționale sau clarificări, termenul de 10 zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.

În cazul ultimei cereri de transfer depuse de beneficiar în cadrul proiectului, termenele menționate anterior pot fi prelungite cu durata necesară efectuării tuturor verificărilor procedurale, dar fără a depăși 45 de zile de la data depunerii cererii de transfer.

După efectuarea plății, MMAP notifică beneficiarul cu privire la plata aferentă cheltuielilor autorizate din cererea de transfer.

**Reconcilierea contabilă**

Beneficiarii de proiecte finanțate din fonduri europene au obligația să țină pentru fiecare proiect o evidență contabilă distinctă, folosind conturi analitice distincte.

În vederea efectuării reconcilierii contabile între conturile contabile ale MMAP și cele ale beneficiarilor pentru proiectele implementate în cadrul PNRR, beneficiarii au obligația transmiterii trimestriale, până la data de 20 a lunii următoare perioadei de raportare, a formularului *– Notificare cu privire la reconcilierea contabilă*, din care să rezulte sumele primite de la MMAP, conform prevederilor din contractele de finanțare.

**Cererile de transfer**

Fiecare cerere de transfer transmisă de beneficiar trebuie să reflecte separat, pentru fiecare an calendaristic, cheltuielile efectuate în cadrul proiectului.

MMAP își rezervă dreptul de a refuza parțial/integral efectuarea plății aferente unei cereri de transfer, dacă nu au fost transmise documentele menționate la secțiunile anterioare, în termenele solicitate și cu respectarea prevederilor legale sau ale contractului de finanțare încheiat.

Beneficiarii care efectuează plăți în valută în cadrul proiectului solicită prin cererile de transfer contravaloarea în lei a acestora la cursul Băncii Naționale a României, denumite în continuare BNR, din data întocmirii documentelor de plată în valută.

Documente anexate cererii de transfer:

* Facturi fiscale
* Adeverințe
* Rezultatele verificării controlului financiar preventiv propriu la nivelul fiecărui beneficiar, respectiv ale controlului financiar preventiv delegat, unde este cazul;
* Procese verbale de recepție parțială, dacă este cazul;
* Procesul verbal de recepție la terminarea lucrărilor (la ultima cerere de transfer);
* Situații de lucrări, Note de Renunțare, Note de Comandă Suplimentară, Dispoziții de șantier, care să justifice diferențele dintre listele de cantități din PT și lucrările realizate;
* Documente justificative care să demonstreze implementarea principiului de „a nu prejudicia în mod semnificativ” (DNSH – „Do No Significant Harm”) în etapa de execuție a lucrărilor, așa cum sunt solicitate și asumate prin Declarația privind respectarea principiului DNSH în implementarea proiectului;
* Alte documente, după caz.

**Notă**

Toate documentele prezentate în perioada de implementare, inclusiv cele anexate cererii de transfer trebuie să fie în conformitate cu prevederile legislației incidente și cu respectarea obligațiilor prevăzute în PNRR.

**Condițiile de implementare prevăzute prin prezentul Ghid se vor completa prin Instrucțiuni emise de MMAP și Notificate beneficiarilor.**

### Perioada de durabilitate

Prin perioada de durabilitate a proiectului se înțelege perioada de menținere obligatorie a investiției după finalizarea implementării proiectului (minimum 5 (cinci) ani de la efectuarea plății finale).

În perioada de durabilitate beneficiarul finanțării din PNRR trebuie să:

* + mențină investiția realizată (asigurând mentenanța și serviciile asociate necesare);
	+ nu realizeze o modificare asupra calității de proprietar/administrator al investiției componentă a proiectului, decât în condițiile prevăzute în contractul de finanțare;
	+ nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției.

Pe perioada de durabilitate a proiectului, beneficiarul:

* trebuie să notifice MMAP asupra oricărei situații, eveniment ori modificare care afectează sau ar putea afecta respectarea condițiilor de eligibilitate/criteriilor de selecție aplicabile menționate în Ghidul specific în termen de cel mult 5 zile lucrătoare de la luarea la cunoștință a situației respective;
* trebuie să respecte prevederile legislației comunitare și naționale în domeniul, dezvoltării durabile, egalității de șanse, egalității de gen și nediscriminării.
* este obligat să furnizeze orice informații de natură tehnică sau financiară legate de proiect, solicitate de către MMAP, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR;
* este obligat să asigure accesul la documente și informații şi accesul la fața locului al reprezentanților CE, ECA, AA, EPPO, OLAF, DLAF şi DNA, ca urmare a unei adrese de notificare a auditului/controlului;
* are obligația arhivării şi păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă;
* are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri;
* Trebuie să mențină măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene şi o declarație de finanțare corespunzătoare cu următorul conținut: "finanțat de Uniunea Europeană - NextGenerationEU", precum şi prin oferirea de informații specifice coerente, concrete şi proporționale unor categorii de public diverse, care includ mass-media şi publicul larg, cu respectarea prevederilor Manualului de identitate vizuală a PNRR elaborat de către MIPE şi aprobat prin ordin al ministrului.

### Mecanisme de gestionare a riscurilor de implementare

Beneficiarii vor luat toate măsurile necesare pentru eliminarea riscurilor principale referitoare la implementarea proiectului sau reducerea acestora până la un nivel acceptabil.

Riscul principal în implementarea proiectelor care fac obiectul prezentului ghid este reprezentat de întârzieri în derularea procedurilor de atribuire a contractelor de achiziție publică.

Pentru atenuarea acestui risc se va avea în vedere stabilirea, în cadrul documentației atribuire, unor cerințe/specificații clare, astfel fiind redus riscul de depunere a contestațiilor.

# Contribuția investiției la obiectivele asumate pentru realizarea indicatorilor din domeniul climei și din domeniul digital

Investiția contribuie în proporție de 40% la obiectivele asumate pentru realizarea indicatorilor din domeniul climei și în proporție de 0% pentru realizarea indicatorilor din domeniul digital.

Investiția contribuie în proporție de 100% la obiectivele de mediu.

# Modificarea ghidului solicitantului

Se pot emite ordine de modificare a prevederilor prezentului ghid pentru actualizarea cu eventualele modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare, pentru asigurarea principiului tratamentului nediscriminatoriu al tuturor solicitanților de finanțare. MMAP va emite instrucțiuni în aplicarea prevederilor prezentului ghid. Pentru asigurarea principiului transparenței MMAP va publica ordinele de modificare a prezentului ghid pe pagina de internet a autorității.

# Anexe

|  |  |
| --- | --- |
| Anexa 1 | Instrucțiuni de completare a Cererii de finanțare (model) |
| Anexa 2 | Grila de verificare a conformității administrative și eligibilității  |
| Anexa 3 | Clauzele contractuale specifice (model orientativ)  |
| Anexa 4 | Lista de verificare a respectării principiilor DNSH Componenta 3 – Investiția 2 |
| Anexa 5 | Modele standard sau orientative |
| Anexa 6 | Listele și hărțile cu UAT-uri cu corpuri de apă subterană cu concentrații de nitrați de peste 50 mg/l sau cu concentrații de nitrați cu tendință crescătoare și valori între 40 – 50 mg/l (hotspot-uri) |
| Anexa 7 | Model indicativ pentru Acordul de Parteneriat |

În cadrul Anexei 5 la prezentul Ghid sunt prevăzute următoarele modele standard sau orientative:

* Declarația de angajament (Model A)
* Declarația de eligibilitate (Model B)
* Declarația privind eligibilitatea TVA aferentă cheltuielilor ce vor fi efectuate în cadrul proiectului propus spre finanțare (Model D). Se va verifica emiterea unui Ordin comun emis de MIPE/MFP
* Declarația privind respectarea obligațiilor prevăzute în PNRR pentru implementarea principiului „Do No Significant Harm” (DNSH) (Model E)
* Declarația de consimțământ privind prelucrarea datelor cu caracter personal (Model F).
1. Conform prevederilor OUG nr. 124/2021, cu modificările și completările ulterioare. [↑](#footnote-ref-1)